b'\n_START_ARTICLE_\nSams\xc3\xb3 de Dol\n_START_SECTION_\nHagiografia\n_START_PARAGRAPH_\nLa seva subscripci\xc3\xb3 de les actes del Concili de Par\xc3\xads (vers el 560) testifica la historicitat d\'aquest bisbe. La seva primera Vida llatina (segles VII-IX?) \xc3\xa9s el \xc2\xabcap de s\xc3\xa8rie\xc2\xbb de l\'hagiografia bretona._NEWLINE_Hauria nascut a la regi\xc3\xb3 del Glamorgan actual (Sud-oest del pa\xc3\xads de Gal\xc2\xb7les). Segons la seva vita, Amon i Anna, els seus pares, havien esperat molt de temps tenir un fill. Per consagrar-lo a D\xc3\xa9u, el van enviar al monestir de Llaniltud Fawr ara Llantwit Major (prop de Cardiff). Hi va estudiar com alumne de sant Ildut que ha deixat tamb\xc3\xa9 el seu nom a Lanildut (al nord-oest de Brest). Segons tradicions m\xc3\xa9s tardanes, Sams\xc3\xb3 s\'hauria fet notar per la seva capacitat per dominar els ocells destructors de collita. Convert\xc3\xad als seus pares a la vida mon\xc3\xa0stica i va accedir al capdavant del monestir d\'Inis Pyr de resultes de la mort accidental de l\'abat Piron._NEWLINE_Despr\xc3\xa9s d\'una estada a Irlanda, va ser consagrat bisbe per sant Dubrici i va emigrar cap a Cornualla brit\xc3\xa0nica on es va instal\xc2\xb7lar a Golant, en una cova en la qual havia ca\xc3\xa7at una serp. Va creuar llavors la M\xc3\xa0nega en direcci\xc3\xb3 a la Bretanya continental on s\'establ\xc3\xad a Dol-de-Bretagne (avui a Ille i Vilaine). Es va entremetre llavors en una crisi pol\xc3\xadtica entre el rei franc Khildebert I (511-558) i el cap bret\xc3\xb3 Judual, al qual va contribuir a restablir en els seus drets sobre la Domn\xc3\xb2nia. La donaci\xc3\xb3 pel merovingi del monestir de Pentale (Saint-Samson-de-la-Roque) va acabar la construcci\xc3\xb3 per Sams\xc3\xb3, de part i d\'altre de la M\xc3\xa0nega, d\'una xarxa mon\xc3\xa0stica controlada per la seva fam\xc3\xadlia._NEWLINE_Fins a la fi del segle XII, Dol-de-Bretagne va pretendre la dignitat arquebisbal amb autoritat sobre els altres bisbats bretons. Per\xc3\xb2 el 1199, Felip II de Fran\xc3\xa7a va obtenir del papa Innocenci III la confirmaci\xc3\xb3 de la preemin\xc3\xa8ncia de Tours. El bisbat de Dol tenia com a (relativa) particularitat el tenir un territori molt restringit al voltant de la seu episcopal i de tenir jurisdicci\xc3\xb3 sobre nombrosos enclavaments repartits a les altres di\xc3\xb2cesis bretones aix\xc3\xad com a Normandia a l\'Aiguamoll Vernier on quatre parr\xc3\xb2quies van dependre de Dol-de-Bretagne fins al 1791.\n_START_SECTION_\nVeneraci\xc3\xb3\n_START_PARAGRAPH_\nLa tomba de Sant Sams\xc3\xb3 es troba a la catedral del mateix nom a Dol-de-Bretagne. Aviat fou venerat com a sant i fou canonitzat; \xc3\xa9s el patr\xc3\xb3 del di\xc3\xb2cesi de Dol. Els bretons que fugien dels normands van difondre el culte d\'aquest sant: les seves rel\xc3\xadquies van ser dipositades el 930 al monestir de Saint-Symphorien d\'Orl\xc3\xa9ans, que es va fer abadia i despr\xc3\xa9s priorat de Saint-Samson._NEWLINE_Sant Sams\xc3\xb3 ha donat el seu nom a Saint-Samson-sur-Rance, prop de Dinan. Una capella porta el seu nom a Landunvez (Finist\xc3\xa8re). El seu culte s\'ha dif\xc3\xb3s fora de Bretanya, sobretot a Jersey, i a Guernesey aix\xc3\xad com a Normandia, a Saint-Samson-sur-Risle (Saint-Samson-de-la-Roque) al departament de l\'Eure actual. L\'esgl\xc3\xa9sia de la vila de La Roche-Guyon (Val-d\'Oise li \xc3\xa9s dedicada, i una llegenda local diu que hi hauria pres muller abans de fer-se monjo. Ha estat canonitzat per haver alliberat una dona posse\xc3\xafda del dimoni. L\'esgl\xc3\xa9sia de la ciutat de Clermont i la del poble de Saint-Samson-la-Poterie (Oise) li s\xc3\xb3n dedicades._NEWLINE_Es troba el seu nom a Tristany i Isolda del qual un episodi es desenvolupa a la parr\xc3\xb2quia "Saint-Samson".'